

**CONFERINȚA FILIALEI TERITORIALE BUCUREȘTI A ORDINULUI ARHITECȚILOR DIN ROMÂNIA, București 12 mai 2018**

**SCRISOARE DE INTENŢIE**

**Numele și prenumele** ANA MARIA ZAHARIADE

**Membru în Filiala București a O.A.R. având nr. T.N.A.** 1987

**Funcția pentru care candidez** MEMBRU ÎN CONSILIUL TERITORIAL BUCUREȘTI

**Am deținut funcții în foruri de conducere sau comisii\*:**

1. La Filiala Teritorială București funcția de ……………….....în perioada ………………….. și cea mai importantă realizare a fost ………………………………………………......................................

2. La Ordinul Arhitecților din România\*\*

### funcţia de **vice-președinte al OAR pentru concursuri-parteneriate**

### în perioada **2014-2018**

### şi cea mai importantă realizare a fost: organizarea, alături de colegii mei, în cadrul Casei Mincu a departamentului concursuri al OAR și realizarea în această formula a 10 concursuri, soldate cu contractarea proiectului sau în curs de contractare (la care se adaugă cele încă 6 în curs și altele în negocieri preliminare) + aducerea la zi a procedurilor referitoarea la evaluarea și finanțarea de proiecte culturale și editoriale din timbrul arhitecturii.

3. Nu am deținut nici o funcție(se bifează prin încercuirea numărului)

**A. Motivele pentru care candidez și care mă recomandă:**

1. Pe parcursul acestei perioade, în care m-am implicat cu seriozitate în viața Ordinului, am căpătat o experiență care cred că ar fi utilă funcționării Filialei București, o filială care are un „cuvânt cu greutate” de spus pentru viitorul profesiunii din întreaga țară.

2. Cred că domeniul de care m-am ocupat cu precădere — anume corecta organizare și desfășurare a concursurilor de soluții ca modalitate de achiziție publică, capabilă să răspundă atât legislației românești cât și standardelor și practicilor internaționale specifice — este o miză importantă a activității viitoare a Filialei București. Aceasta presupune structurarea acestei direcții de activitate (deocamdată anemică în cadrul filialei), astfel încât concursurile de arhitectură să devină o practică firească și o procedură de achiziție care să fie recunoscută ca atare atât de autoritățile publice, cât și de investitorii privați. În acest sens, cred că experiența mea ar putea fi folositoare.

**B. Obiectivele pe care le am în vedere, dacă voi fi ales/aleasă:**

1. Întărirea rolului federativ al OAR B la mai multe niveluri:

(a) în interiorul organizației, printr-o mai bună organizarea a comunicării dintre Filială și membri (o direcție în care este încă mult de lucru) și continuând intenția de transformare a sediului OAR B într-un loc de interes profesional și nucleu de coagulare a breslei;

(b) în relația cu administrația publică, prin strângerea relațiilor și găsirea subiectelor de interes comun pentru oraș, dar și prin opoziția activă față de decizii dăunătoare;

(c) în relația cu publicul larg, prin căutarea unei strategii cât mai percutante de „ieșire în public” a arhitecturii și printr-o prezență publică cât mai vizibilă;

(d) în relația cu personalitățile culturale, pentru a avea susținerea lor în diverse situații;

(e) în relație cu Școala de Arhitectură, nu cu vreo intenție de subordonare (cum se insinuează uneori), ci prin complementaritate, în scopul comun de a forma arhitecți de cea mai bună calitate.

2. Întărirea pe baze temeinice și generoase (nu pe orgolii sau numai pe numărul mare) a rolului exemplar pe care OAR B îl poate juca față de profesiune și de arhitecții din întreaga țară.

**C. Activitățile concrete pe care intenționez să le propun și/sau realizez pentru atingerea obiectivelor propuse:**

La modul particular, concursul de arhitectură poate fi un instrument eficace în multe dintre obiectivele pe care le-am enumerat anterior. Aș vrea să transmit experiența legată de organizarea și buna desfășurare a concursurilor de arhitectură ca modalitate de achiziție publică a proiectării. În acest sens, aș propune organizarea unui grup de lucru privitor la concursurile de arhitectură cu mai multe misiuni:

(a) definirea obiectivelor specifice complementare celor deja puse la punct la nivel național;

(b) atragerea în activitatea de organizare de concursuri a cât mai multor arhitecți / birouri de arhitectură, astfel încât corecta organizare și desfășurare a unui concurs să devină o practică normală (așa cum se întâmplă și în alte țări).

(c) propunerea în cadrul filialei a unui modul de „organizare de concursuri”, care s-ar motiva ca specializare necesară (în „programare de arhitectură”) pe care, în străinătate, o practică multe birouri de arhitectură.

**D. În opinia mea Ordinul Arhitecților este:**

Reprezentantul și interlocutorul legal al arhitecților și profesiunii în fața autorității (cu care are și va avea de luptat pentru a impune vocea profesiunii în deciziile privind construirea), dar și a publicului (pe care trebuie să-l convingă cu privire la responsabilitatea, necesitatea și autoritatea profesiunii);

În același timp, OAR este și „instanța” prin care/cu ajutorul căreia arhitecții români se pot alinia practicii de arhitectură europene și internaționale, în consens cu confrații lor din lume.

X Înțeleg că datele personale cuprinse în prezenta cerere și în anexele acesteia sunt necesare în procesul de organizare a conferinței și îmi exprim acordul de a fi făcute publice în acest scop.

**29 aprilie 2018**

**Data Semnătura Parafa individuală**

\* indiferent dacă este comisie aleasă sau numită

\*\* cei care au fost membrii ai Consiliului Teritorial sau Consiliului Național în mandatul 2014-2018 fac mențiunea dacă au decăzut din funcție potrivit prevederilor art. 30, al. (1), lit. x) și art. 31, al. (9), din regulamentul-cadru al filialelor sau, după caz, art. 29, al. (8) din ROF